text: نئی دہلی،17مئی ،ہندوستان کے گھریلونیوکلیائی بجلی کے پروگرام کو تیز رفتار کرنے اور ملک کی نیوکلیائی صنعت کو فروغ دینے کے اہم فیصلے کےتحت وزیراعظم نریندرمودی کی صدارت میں کابینہ کمیٹی نے گھریلو پریشرائزڈ ہیوی واٹر ری ایکٹرس ( پی ایچ ڈبلیو آر) کے 10 یونٹوں کی تعمیر کو اپنی منظوری دی ہے۔ ان پلانٹوں کی مجموعی پیداوار ی صلاحیت 7000 میگاواٹ ہوگی۔ پی ایچ ڈبلیو آر کے دس پروجیکٹوں کے نتیجے میں نیوکلیائی بجلی پیداوار کی صلاحیت میں اہم اضافہ ہوگا۔